Sportivii echipei engleze de rugby Northampton Saints au fost nevoiţi să deszăpezească o pistă de pe aeroportul din Timişoara pentru a putea decola. Ei trebuiau să joace cu echipa Timişoara Saracens, dar partida a fost anulată din cauza zăpezii.

După ce ambele echipe de rugby, zeci de voluntari şi deţinuţi de la penitenciarul din oraş au încercat să cureţe terenul, partida a fost anulată, iar timişorenii au pierdut meciul la masa verde.

Aventura grupării din sud-estul Angliei nu s-a oprit însă aici! Echipa şi staff-ul au plecat spre aeroport, alături de suporteri, şi au pus mâna pe lopeţi şi acolo, pentru ca avionul lor să poată decola.